Document ID: 32003D0114

Title and Content:
Απόφαση της Επιτροπής της 19ης Φεβρουαρίου 2003 με την οποία τροποποιείται για τρίτη φορά η απόφαση 2002/308/ΕΚ περί καταρτίσεως καταλόγων εγκεκριμένων ζωνών και εγκεκριμένων ιχθυοτροφικών εκμεταλλεύσεων ως προς μία ή περισσότερες από τις νόσους της ιογενούς αιμορραγικής σηψαιμίας (ΙΑΣ) και της λοιμώδους αιματοποιητικής νέκρωσης (ΛΑΝ) οι οποίες προσβάλλουν τα ψάρια [κοινοποιηθείσα υπό τον αριθμό Ε(2003) 558] (Κείμενο που παρουσιάζει ενδιαφέρον για τον ΕΟΧ) (2003/114/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας(1), όπως τροποποιήθηκε τελευταία από την οδηγία 98/45/ΕΚ(2), και ιδίως το άρθρο 6, Εκτιμώντας τα ακόλουθα: (1) Προκειμένου να αποκτήσουν, για μία ή περισσότερες από τις νόσους της ιογενούς αιμορραγικής σηψαιμίας (ΙΑΣ) και της λοιμώδους αιματοποιητικής νέκρωσης (ΛΑΝ) οι οποίες προσβάλλουν τα ψάρια, καθεστώς εγκεκριμένης ιχθυοτροφικής εκμετάλλευσης ευρισκόμενης εντός μη εγκεκριμένης ζώνης, τα κράτη μέλη οφείλουν να υποβάλουν τα ενδεδειγμένα δικαιολογητικά και τους εθνικούς κανόνες με τους οποίους διασφαλίζεται συμμόρφωση προς τους όρους που τάσσονται στην οδηγία 91/67/ΕΟΚ. (2) Με την απόφαση 2002/308/ΕΚ της Επιτροπής(3), όπως τροποποιήθηκε τελευταία από την απόφαση 2002/1005/ΕΚ(4), καθορίστηκαν οι κατάλογοι των εγκεκριμένων ζωνών και των εγκεκριμένων ιχθυοτροφικών εκμεταλλεύσεων ευρισκόμενων εντός μη εγκεκριμένων ζωνών ως προς ορισμένες ιχθυονόσους. (3) Η Γερμανία υπέβαλε δικαιολογητικά για την απόκτηση του καθεστώτος εγκεκριμένης ιχθυοτροφικής εκμετάλλευσης ευρισκόμενης εντός μη εγκεκριμένης ζώνης, ως προς τις νόσους ΙΑΣ και ΛΑΝ, για ένα ιχθυοτροφείο ευρισκόμενο στη Βαυαρία, καθώς και τους εθνικούς κανόνες με τους οποίους διασφαλίζεται συμμόρφωση προς τις απαιτήσεις για τη διατήρηση του καθεστώτος της έγκρισης. (4) Τα δικαιολογητικά μελετήθηκαν από την Επιτροπή με τη βοήθεια εμπειρογνωμόνων των κρατών μελών. (5) Τα έγγραφα που έστειλε η Γερμανία για το υπόψη ιχθυοτροφείο δείχνουν ότι αυτό πληροί τις απαιτήσεις του άρθρου 6 της οδηγίας 91/67/ΕΟΚ. Ως εκ τούτου, ανταποκρίνεται στα κριτήρια υπαγωγής στο καθεστώς εγκεκριμένης ιχθυοτροφικής εκμετάλλευσης ευρισκόμενης εντός μη εγκεκριμένης ζώνης και θα πρέπει να προστεθεί στον κατάλογο των εγκεκριμένων ιχθυοτροφικών εκμεταλλεύσεων που παρατίθεται στο παράρτημα ΙΙ της απόφασης 2002/308/ΕΚ. (6) Θα πρέπει επομένως να τροποποιηθεί ανάλογα η απόφαση 2002/308/ΕΚ. (7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο σημείο 3.5 του παραρτήματος II της απόφασης 2002/308/ΕΚ προστίθεται η ακόλουθη ιχθυοτροφική εκμετάλλευση: ΘΕΣΗ ΠΙΝΑΚΑ " Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 19 Φεβρουαρίου 2003.

Classification Labels:
1934
311

Label Descriptions:
{"1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 2479
2320
5877

EuroVoc IDs (Expanded): 2479
2320
5877

Dataset Source: meu

Split: train